झारखंड में लगातार हो रही तेज बारिश से मंगलवार रात पंचाने नदी का जल स्तर तेजी से बढ़ गया. इससे नालन्दा जिले के बिहारशरीफ, रहुई, हरनौत प्रखंड में बाढ़ आ गई. बाढ़ के पानी के कारण बिहारशरीफ-एकंगरसराय मार्ग पर देवीसराय पुल क्षतिग्रस्त हो गया. पुल के क्षतिग्रस्त होने के कारण इस मार्ग पर प्रशासन ने आवागमन रोक दिया है. इतना ही नहीं इन तीनों प्रखंडो में फसलों को भारी नुकसान हुआ है.
 नालंदा जिले के पंचाने नदी में मंगलवार देर रात आई बाढ़ से लोग परेशान हैं और इसका मुख्य कारण ग्रामीणों के पंचाने नदी की जमीन को कब्जा कर उसमें घर बना लेना है. पंचाने नदी के तेज बहाव के कारण रहुई के दुल्चन्दपुर सहित आसपास के चार गांवों में बाढ़ का पानी घुस गया है जिसके कारण लोग परेशान हैं.
 बाढ़ पीड़ितों की परेशानियों को देखते ही डीएम डॉ. त्यागराजन ने एसडीआरएफ की एक कंपनी को तैनात किया है जबकि लकड़ी की नावें भी गांव में पहुंचाई गई हैं. इस दौरान ग्रामीणों ने न्यूज़18 को धन्यवाद देते हुए कहा कि न्यूज़18 पर खबर चलने के कारण ही सरकार और जिला प्रशासन बाढ़ पीड़ितों को मदद के लिए बहुत जल्द मौके पर पहुंच गए. यदि प्रशासन लापरवाही करता तो जान-माल का बड़ा नुकसान हो सकता था.
 फिलहाल प्रशासन ग्रामीणों के सहयोग से राहत कार्य में जुटा हुआ है. वहीं जिला प्रशासन की ओर से आपदा प्रबंधन के तहत बाढ़ पीड़ितों के लिए शिविर में ही खाने-पीने और रहने का प्रबंध किया गया है. बाढ़ पीड़ितों के बचाव के लिए जिला प्रशासन ने सभी कर्मियों की छुट्टियां रद्द कर दी हैं और सभी को बाढ़ प्रभावित जगहों व तटबंधों पर तैनात कर स्थिति पर नजर रखने का आदेश दिया है.
 बाढ़ का पानी खाद की दुकान में घुस गया जिसके कारण करीब 300 बोरी खाद पानी में भीगकर बर्बाद हो गई. बाढ़ के पानी के कारण पशुओं के चारे की भी किल्लत हो रही है. फिलहाल जिला प्रशासन ने समय रहते राहत एवं बचाव कार्य शुरू कर दिया है, इससे बाढ़ पीड़ितों को थोड़ी राहत मिली है.
 .
 
झारखंड में लगातार हो रही तेज बारिश से मंगलवार रात पंचाने नदी का जल स्तर तेजी से बढ़ गया. इससे नालन्दा जिले के बिहारशरीफ, रहुई, हरनौत प्रखंड में बाढ़ आ गई. बाढ़ के पानी के कारण बिहारशरीफ-एकंगरसराय मार्ग पर देवीसराय पुल क्षतिग्रस्त हो गया. पुल के क्षतिग्रस्त होने के कारण इस मार्ग पर प्रशासन ने आवागमन रोक दिया है. इतना ही नहीं इन तीनों प्रखंडो में फसलों को भारी नुकसान हुआ है. नालंदा जिले के पंचाने नदी में मंगलवार देर रात आई बाढ़ से लोग परेशान हैं और इसका मुख्य कारण ग्रामीणों के पंचाने नदी की जमीन को कब्जा कर उसमें घर बना लेना है. पंचाने नदी के तेज बहाव के कारण रहुई के दुल्चन्दपुर सहित आसपास के चार गांवों में बाढ़ का पानी घुस गया है जिसके कारण लोग परेशान हैं. बाढ़ पीड़ितों की परेशानियों को देखते ही डीएम डॉ. त्यागराजन ने एसडीआरएफ की एक कंपनी को तैनात किया है जबकि लकड़ी की नावें भी गांव में पहुंचाई गई हैं. इस दौरान ग्रामीणों ने न्यूज़अट्ठारह को धन्यवाद देते हुए कहा कि न्यूज़अट्ठारह पर खबर चलने के कारण ही सरकार और जिला प्रशासन बाढ़ पीड़ितों को मदद के लिए बहुत जल्द मौके पर पहुंच गए. यदि प्रशासन लापरवाही करता तो जान-माल का बड़ा नुकसान हो सकता था. फिलहाल प्रशासन ग्रामीणों के सहयोग से राहत कार्य में जुटा हुआ है. वहीं जिला प्रशासन की ओर से आपदा प्रबंधन के तहत बाढ़ पीड़ितों के लिए शिविर में ही खाने-पीने और रहने का प्रबंध किया गया है. बाढ़ पीड़ितों के बचाव के लिए जिला प्रशासन ने सभी कर्मियों की छुट्टियां रद्द कर दी हैं और सभी को बाढ़ प्रभावित जगहों व तटबंधों पर तैनात कर स्थिति पर नजर रखने का आदेश दिया है. बाढ़ का पानी खाद की दुकान में घुस गया जिसके कारण करीब तीन सौ बोरी खाद पानी में भीगकर बर्बाद हो गई. बाढ़ के पानी के कारण पशुओं के चारे की भी किल्लत हो रही है. फिलहाल जिला प्रशासन ने समय रहते राहत एवं बचाव कार्य शुरू कर दिया है, इससे बाढ़ पीड़ितों को थोड़ी राहत मिली है. .